2021 yil 22 fevral kuni Oliy Majlis Qonunchilik palatasining navbatdagi majlisi bo‘lib o‘tdi. Foto: Oliy Majlis Qonunchilik palatasi Parlament xabariga ko‘ra, majlisda deputatlar transport vaziri lavozimiga Ilhom Mahkamov nomzodini ko‘rib chiqdilar. Xalq vakillari tomonidan Ilhom Mahkamov nomzodi ma’qullangani aytiladi. Hukumatning 2020 yil 30 oktabr kungi 670-son qarori bilan Ilhom Mahkamovga O‘zbekiston transport vaziri vazifasini bajarish yuklatilgandi. O‘zbekiston transport vaziri lavozimi o‘tgan yilning avgust oyidan beri bo‘sh turgandi.    2020 yil 5 avgust kuni prezidentning tegishli farmoni imzolangan. Unda Elyor G‘aniyev boshqa ishga o‘tishi munosabati bilan lavozimidan ozod etilgani aytilgan. Elyor G‘aniyev 2020 yilning fevralida Ochilboy Ramatov o‘rniga Transport vaziri bo‘lgandi.